|  |  |
| --- | --- |
| Jelgavā | 2017. gada 4. martā |

**Noteikumi Nr. 1/17**

**Par Latvijas Pauerliftinga Federācijas Disciplināro komisiju**

(Apstiprināts LPF valdes sēdē 2017. gada 4. martā. Ar izmaiņām no 28.04.2018. un 14.09.2019.)

1. **Noteikumos lietotie termini:**
	1. **Latvijas Pauerliftinga Federācija** (turpmāk - **LPF**) ir vienīgā leģitīmā sporta federācija (kompetentā iestāde) Latvijā, kurai ir tiesības vadīt un koordinēt darbu spēka trīscīņā un tās disciplīnās Latvijā, rīkot jebkāda līmeņa nacionālās un starptautiskās sacensības.
	2. **Iesniedzējs** ir LPF biedrs, biedra kandidāts, komanda, tiesnesis, sportists, treneris, sacensību organizators, LPF valdes loceklis, LPF Disciplinārās komisijas loceklis un Valsts sporta medicīnas centra amatpersona, kas iesniedzis LPF Disciplinārai komisijai rakstisku lēmumu, iesniegumu vai sūdzību par pārkāpumu LPF organizētu sacensību vai pasākumu laikā.
	3. **Pārkāpējs** ir LPF biedrs, biedra kandidāts, komanda, tiesnesis, treneris un sportists, kurš izdarījis kādu darbību (bezdarbību), kas ir pretrunā ar Starptautiskās Pauerliftinga federācijas (turpmāk – **IPF**) noteikumiem, Pasaules Antidopinga kodeksa noteikumiem, LPF statūtiem, nolikumiem, noteikumiem, līgumiem un vispārpieņemtām ētikas normām, un attiecībā par kura izdarīto pārkāpumu, iesniedzējs ir iesniedzis iesniegumu, lēmumu vai sūdzību.
	4. **Iesniegums, lēmums vai sūdzība** ir rakstisks dokuments, kas iesniegts LPF Disciplinārajai komisijai un kurā lūgts izvērtēt, vai nav noticis pārkāpums, kas ir pretrunā ar IPF noteikumiem, Pasaules Antidopinga kodeksa noteikumiem, LPF statūtiem, nolikumiem, noteikumiem, līgumiem un vispārpieņemtām ētikas normām.
	5. **Pārkāpums** ir darbība vai bezdarbība LPF organizēto sacensību vai pasākumu laikā, kas ir pretrunā ar IPF noteikumiem, Pasaules Antidopinga kodeksa noteikumiem, LPF statūtiem, nolikumiem, noteikumiem, līgumiem un vispārpieņemtām ētikas normām.
	6. **Protests** ir rakstisks dokuments, kas iesniegts LPF sacensību žūrijai vai galvenajam tiesnesim un ar kuru ir apstrīdēts tiesnešu lēmums sacensību laikā ar mērķi atcelt un mainīt tiesnešu lēmumu.
	7. **Komisija** ir LPF Disciplinārā komisija (turpmāk – **LPF DK**) nepastāvīga, uz LPF valdes sasaukuma pamata darbojošās LPF institūcija.
	8. **Ārkārtas situācija** ir jebkura situācija, kas nelabvēlīgi ietekmē vai var nelabvēlīgi ietekmēt sacensību norisi un kuru nepieciešams nekavējoties atrisināt.
2. **Komisijas darbības mērķis.**

LPF DK mērķis ir veicināt spēka trīscīņas sporta sekmīgu attīstību un norisi, ievērojot godīgas spēles (*Fair Play*) principus un tās regulējošās normas.

1. **Komisijas uzdevumi:**
	1. izskatīt rakstiskus iesniegumus, lēmumus vai sūdzības par IPF noteikumiem, Pasaules Antidopinga kodeksa noteikumiem, LPF statūtu, nolikumu, noteikumu, līgumu un vispārpieņemto ētikas normu pārkāpumiem LPF organizēto sacensību vai pasākumu laikā un pieņemt lēmumus par sodu piemērošanu vai nepiemērošanu.
	2. izšķirt strīdus, kas radušies starp LPF biedriem, biedru kandidātiem, komandām, spēlētājiem un treneriem LPF organizētajās sacensībās un pasākumos.
	3. iesniegt LPF valdei priekšlikumus LPF nolikumu, noteikumu un citu dokumentu pilnveidošanai.
2. **Komisija.**

**4.1. Komisijas sastāvs, ievēlēšana un atsaukšana:**

4.1.1. Komisiju trīs cilvēku sastāvā ievēl LPF valde. Komisiju vai kādu no tās locekļiem atsauc LPF valde.

4.1.2. LPF DK locekļi no sava vidus balsojot ar vienkāršu balsu vairākumu ievēl LPF DK vadītāju.

4.1.3. Komisiju vai tās locekli var atsaukt LPF valde ar savu lēmumu pēc LPF valdes locekļa, LPF biedra vai biedra kandidāta rakstiska un motivēta ierosinājuma. Komisiju vai tās locekli var atsaukt, ja tam ir svarīgs iemesls. Par šādu iemeslu jebkurā gadījumā uzskatāma rupja kompetences robežu pārkāpšana, pienākumu nepildīšana vai nepienācīga izpilde, kā arī uzticības zaudēšana.

4.1.4. LPF valde var atstādināt komisijas locekli no amata pēc LPF valdes locekļa vai paša locekļa rakstiska un motivēta lūguma uz noteiktu laiku, ja Komisijas loceklis uz laiku ne ilgāk par sešiem mēnešiem nespēj pildīt savus pienākumus slimības, īslaicīgas prombūtnes vai citu attaisnojošu iemeslu dēļ.

4.1.5. Komisijas loceklim ir pienākums nepiedalīties lēmuma pieņemšanā, ja viņš vai viņa pārstāvētais sporta klubs – LPF biedrs vai LPF biedra kandidāts ir iesaistīts Komisijai nodotajā iesniegumā, lēmumā vai sūdzībā un nespēj būt objektīvs lēmuma pieņemšanā.

4.1.6. Ja Komisijas loceklis tiek atstādināts no amata, viņa vietā uz šo laiku vai konkrētās lietas izskatīšanai LPF valde ievēl citu Komisijas locekli.

**4.2. Komisijas un tās locekļu pienākumi.**

4.2.1. Komisijas pienākums ir izskatīt iesniegto iesniegumu, lēmumu vai sūdzību šajos Noteikumos noteiktā kārtībā saskaņā ar IPF noteikumiem, Pasaules Antidopinga kodeksa noteikumiem, LPF statūtiem, nolikumiem, noteikumiem, līgumiem un vispārpieņemtām ētikas normām.

**4.2.2. Komisijas vadītāja pienākumi ir:**

4.2.2.1. Sasaukt komisijas sēdes;

4.2.2.2. Organizēt komisijas darbu.

**4.2.3. Komisijas locekļa pienākumi ir:**

4.2.3.1. Pārzināt IPF noteikumus, Pasaules Antidopinga kodeksa noteikumus, LPF statūtus, nolikumu, noteikumu, līgumu un vispārpieņemtās ētikas normas.

4.2.3.2. apmeklēt LPF organizētās sacensības un pasākumus.

1. **Komisijas sēdes.**

**5.1. Komisijas lēmumu pieņemšanas kārtība:**

5.1.1. Komisija pieņem lēmumus atklātās sēdēs ar balsu vairākumu. Neviens no Komisijas locekļiem nav tiesīgs atturēties no balsošanas izņemot 4.1.5. punktā minētajā gadījumā.

5.1.2. Komisijas sēdes sasauc tās vadītājs, nosakot sēdes norises vietu un laiku.

5.1.4. Komisija ir lemttiesīga, ja sēdē vai lēmuma pieņemšanā piedalās vismaz divi Komisijas locekļi. Ja sēdē piedalās divi Komisijas locekļi, un viņu domas dalās, izšķirošais ir Komisijas vadītāja viedoklis. Ja Komisijas vadītājs nepiedalās sēdē, konkrētas lietas izskatīšanai nepilnā Komisijas sastāvā tās vadītāju nozīmē LPF valdes priekšsēdētājs.

5.1.5. Komisija ir tiesīga pieņemt lēmumu bez sēdes sasaukšanas saskaņā ar lietā esošiem materiāliem, ja nepastāv objektīva un pamatota nepieciešamība sasaukt sēdi. Komisijas vadītājs organizē jautājuma apspriešanu telefoniski vai tiešsaistē, iespējams ar konferences zvanu vai videozvanu, vajadzības gadījumā nosūtams Komisijas locekļiem pa pastu, viņu norādīto e-pastu vai ar kurjerpastu lēmuma projektu un dokumentus, kuriem ir nozīme lēmuma pieņemšanā, norādot termiņu, kurā Komisijas locekļi var balsot un izteikt iebildumus vai papildinājumus lēmuma projektam.

5.1.6. Komisija nav tiesīga pieņemt lēmumu bez sēdes sasaukšanas, ja pret to iebilst vismaz viens Komisijas loceklis.

1. **Iesnieguma, lēmuma un sūdzības iesniegšanas un izskatīšanas kārtība.**

**6.1. Iesnieguma, lēmuma un sūdzības iesniegšanas kārtība:**

6.1.1. Kārtību, kādā iesniedzami iesniegumi, lēmumi un sūdzības LPF DK nosaka šie noteikumi.

6.1.2. Iesniegums un sūdzība iesniedzams rakstveidā 14 (četrpadsmit) kalendāro dienu laikā no pārkāpuma izdarīšanas vai konstatēšanas brīža personīgi Komisijas locekļiem vai LPF amatpersonām, ja LPF organizēto sacensību un pasākumu nolikumos nav noteikta cita kārtība.

**6.2. Iesnieguma, sūdzības vai lēmuma izskatīšanas kārtība:**

6.2.1. Iesniegums, lēmums vai sūdzība tiek izskatīta 30 (trīsdesmit) kalendāro dienu laikā.

6.2.2. Ja Komisija lēmuma, iesniegumu vai sūdzību izskata, sasaucot sēdi, Komisijas vadītājs piecas darba dienas pirms sēdes, kurā tiks izskatīts iesniegums, sūdzība vai lēmums par iespējamo pārkāpumu, paziņo LPF valdei, visiem izskatāmā jautājumā iesaistītajiem par izskatāmo jautājumu uz viņu norādītiem e - pastiem. Ārkārtas situācijās Komisijas vadītājs var pieņemt lēmumu par citiem termiņiem.

6.2.3. Ja Komisija iesniegumu, sūdzību vai lēmumu izskata, sasaucot sēdi, jautājumi par LPF biedra vai biedra kandidāta, sportista, trenera un komandas sodīšanu izskatāmi sodāmā klātbūtnē. Komisija var pieņemt lēmumu arī gadījumā, ja sodāmais (LPF biedrs, biedra kandidāts, sportists, treneris vai komanda) uz sēdi nav ieradies.

6.2.4. Ja Komisija pieņem lēmumu, nesasaucot sēdi, tiek pieprasīts rakstisks paskaidrojums no pārkāpēja un citām ieinteresētām personām, kā arī papildus paskaidrojums no iesniedzēja, ja tas nepieciešams. Paskaidrojums (Noteikumu pielikums Nr.2) iesniedzams Komisijas norādītajā termiņā, kas nevar būt īsāks par trīs dienām, ja tā nav ārkārtas situācija.

6.2.5. Komisija ir tiesīga pagarināt lēmuma, iesnieguma vai sūdzības izskatīšanas termiņu, ja tas ir nepieciešams, rakstiski par to paziņojot iesniedzējam.

**7. Komisijas lēmums un tā izpilde.**

**7.1. Komisijas lēmums:**

7.1.1. Visiem Komisijas lēmumiem jābūt neatkarīgiem un pamatotiem ar IPF noteikumiem, Pasaules Antidopinga kodeksa noteikumiem, LPF statūtiem, nolikumiem, noteikumiem, līgumiem un vispārpieņemtām ētikas normām.

7.1.2. Komisijas lēmumi ir saistoši visiem LPF biedriem, biedru kandidātiem, komandām, sportistiem, treneriem, kas piedalās LPF organizētajos pasākumos un sacensībās.

7.1.3. Komisijas lēmums stājas spēkā tā pieņemšanas dienā.

7.1.4. Komisijas lēmums var tikt pārsūdzēts LPF valdē un tālāk Starptautiskajā Sporta Arbitrāžas Tiesā (CAS), Šveicē.

**7.2. Komisijas lēmuma paziņošana**:

7.2.1. Gadījumā, ja iesaistītās puses nepiedalās Komisijas sēdē vai arī Komisijas sēde tiek sasaukta neklātienē, Komisijas lēmumi tiek paziņoti iesaistītajām pusēm desmit darba dienu laikā no lēmuma spēkā stāšanās dienas, nosūtot lēmumu elektroniski vai pa pastu.

7.2.2. Komisijas lēmumi tiek paziņoti LPF valdei, ~~visiem LPF biedriem vai biedru kandidātiem~~ desmit darba dienu laikā no lēmuma spēkā stāšanās dienas, nosūtot lēmumu LPF valdes priekšsēdētājam.

**7.3. Komitejas lēmuma izpilde:**

7.3.1. Kontroli par Komisijas lēmuma izpildi veic LPF valde vai tās pilnvarota persona.

7.3.2. Komisijas noteiktie naudas sodi ir jāiemaksā LPF norēķinu kontā trīsdesmit kalendāro dienu laikā no Komisijas lēmuma spēkā stāšanās dienas, ja Komisija savā lēmumā nav noteikusi citādi.

**7.4. Komitejas lēmuma neizpildīšanas sekas:**

LPF biedrs, biedra kandidāts, sportists, treneris vai komanda, kurš nav nomaksājis ar Komisijas lēmumu piemēroto naudas sodu, LPF rīkotajos pasākumos nepiedalās līdz naudas soda nomaksai.

**8. Pārkāpumi un Komisijas pieņemto sodu veidi:**

8.1. Pārkāpējam tiek izteikts brīdinājums par izdarīto pārkāpumu vai tas sodāms ar šajā Nolikumā un IPF noteikumos un Pasaules Antidopinga kodeksā paredzēto sodu.

8.2. Pārkāpējs, kurš pārkāpis LPF organizēto sacensību un pasākumu nolikumus, vai citus LPF nolikumus, līgumus un noteikumus, sodāms atbilstoši sacensību nolikumiem vai disciplinārās komisijas lēmumiem, ja šajos normatīvajos aktos nav noteikts citādāk.

8.3. Pārkāpējiem piemērojamie sodi noteikti šo Noteikumu pielikumā Nr.1.

8.4. Īpašos gadījumos, ja to rakstiski pieprasa LPF biedrs vai biedra kandidāts, LPF organizēto sacensību vai pasākumu organizatori, tiesneši, komandas vai sportisti, un šo gadījumu nereglamentē neviens no LPF normatīvajiem dokumentiem, IPF noteikumi vai Pasaules Antidopinga kodeksa noteikumi, Komisija var noteikt arī citus sodus par šajos Noteikumos un tā pielikumos neminēto pārkāpumu izdarīšanu.

**9. LPF biedra un biedra kandidāta atbildība.**

Par LPF biedra vai biedra kandidāta, komandu, sportistu, treneru izdarītajiem pārkāpumiem atbild LPF biedrs vai biedra kandidāts, kuru pārstāv sodāmais sportists vai LPF biedra vai biedra kandidāta izvirzītais komandas pārstāvis. Par tiesnešu izdarītajiem pārkāpumiem atbild tiesnesis vai, starptautiskajās sacensībās, arī LPF Tiesnešu komitejas vadītājs.

**10. LPF žūrija vai sacensību galvenais tiesnesis:**

10.1. Žūrija vai sacensību galvenais tiesnesis ir tiesības uzņemties LPF DK funkcijas gadījumos, kad tas skar tikai vienas, konkrētas sacensības un prasa nekavējošu iejaukšanos un lēmumu.

10.2. Žūrija vai sacensību galvenais tiesnesis ir tiesīgs lemt tikai par sacensību laikā notiekošo.

10.3. Protests iesniedzams rakstveida sacensību laikā no pārkāpuma izdarīšanas vai konstatēšanas brīža personīgi žūrijai vai sacensību galvenajam tiesnesim. Komandas protesta gadījumā sacensību protokolā jāatzīmē pieteiktais protests un jāpievieno EUR **30;- (trīsdesmit eiro)**, kurus komanda saņem atpakaļ, ja tiek konstatēts, ka protests iesniegts pamatoti, korekti un par konstatēto pārkāpumu ir pieņemts lēmums.

10.3. Žūrijas vai sacensību galvenā tiesneša lēmums ir galīgs un tālāk nav pārsūdzams.

10.4. Žūrijai vai sacensību galvenajam tiesnesim ir pienākums 7 (septiņu) darba dienu laikā no sacensību dienas rakstiski informēt LPF DK par pieņemto lēmumu.

**11. Citi noteikumi.**

11.1. Šie Noteikumi stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>

11.2. Atzīt par spēku zaudējušu 2010. gada 01. marta nolikumu Nr.15(10/2) “Par LPF Disciplināro komisiju”.

 \_\_\_\_\_\_\_\_\_\_\_\_\_\_\_\_\_\_\_\_\_

 **Andrejs Rožlapa**

 LPF valdes priekšsēdētājs

Pielikums Nr.1

2017. gada 04. marta LPF noteikumiem Nr. 1/17

**SODA SANKCIJAS**

1. **Pasaules Antidopinga kodeksa noteikumu pārkāpšanas gadījumā:**
	1. Pozitīva sacensību vai ārpus sacensību dopinga testa rezultātā, ja sportists **tiek diskvalificēts atbilstoši Pasaules Antidopinga kodeksa spēkā esošajiem noteikumiem ar Latvijas Disciplinārās antidopinga komisijas lēmumu, viņš tiek sodīts ar naudas sodu līdz EUR 2000;-.**
	2. LPF biedram, biedra kandidātam vai komandai, kuras sportists ir pārkāpis Pasaules Antidopinga kodeksa noteikumus, izsaka brīdinājumu, vai **diskvalificē uz laiku līdz 6 (sešiem) mēnešiem vai soda ar naudas sodu līdz EUR 350;-.**
	3. Atkārtota pozitīva sacensību vai ārpus sacensību dopinga testa rezultātā, ja sportists **tiek diskvalificēts atbilstoši Pasaules Antidopinga kodeksa spēkā esošajiem noteikumiem ar Latvijas Disciplinārās antidopinga komisijas lēmumu, viņš tiek sodīts ar naudas sodu EUR 2000;-.**
	4. LPF biedram, biedra kandidātam vai komandai, kuras sportists atkārtoti vai, ja gada laikā vairāk, kā viens sportists ir pārkāpis Pasaules Antidopinga kodeksa noteikumus, izsaka brīdinājumu, vai **diskvalificē uz laiku līdz 12 (divpadsmit) mēnešiem vai soda ar naudas sodu līdz EUR 700;-.**
2. **Dalība LPF un IPF nesankcionētās sacensībās:**
	1. Sportists, kurš ir piedalījies LPF un IPF sankcionētās starptautiskajās sacensībās, bez saskaņošanas ar LPF **tiek piemērots rakstisks brīdinājums vai diskvalifikācija uz laiku līdz 6 (sešiem) mēnešiem** no pārkāpuma izdarīšanas brīža**.**
	2. LPF biedram, biedra kandidātam vai komandai, kuras sportists ir piedalījies LPF un IPF sankcionētās starptautiskajās sacensībās, bez saskaņošanas ar LPF **tiek piemērots rakstisks brīdinājums vai diskvalifikācija uz laiku līdz 6 (sešiem) mēnešiem** no pārkāpuma izdarīšanas brīža**.**
	3. Sportists, kurš ir piedalījies LPF un IPF nesankcionētās sacensībās Latvijā **tiek piemērots rakstisks brīdinājums vai diskvalifikācija uz laiku līdz 6 (sešiem) mēnešiem** no pārkāpuma izdarīšanas brīža**.**
	4. LPF biedram, biedra kandidātam vai komandai, kuras sportists ir piedalījies LPF un IPF nesankcionētās sacensībās Latvijā **tiek piemērots rakstisks brīdinājums vai diskvalifikācija uz laiku līdz 8 (astoņiem) mēnešiem** no pārkāpuma izdarīšanas brīža**.**
	5. Sportists, kurš ir piedalījies LPF un IPF nesankcionētās starptautiskajās sacensībās **tiek piemērots rakstisks brīdinājums vai diskvalifikācija uz laiku līdz 12 (divpadsmit) mēnešiem** no pārkāpuma izdarīšanas brīža**.**
	6. LPF biedram, biedra kandidātam vai komandai, kuras sportists ir piedalījies LPF un IPF nesankcionētās starptautiskajās sacensībās **tiek piemērots rakstisks brīdinājums vai diskvalifikācija uz laiku līdz 14 (četrpadsmit) mēnešiem** no pārkāpuma izdarīšanas brīža**.**
	7. Sportists, kurš ir piedalījies LPF un IPF nesankcionētās sacensībās **automātiski starptautiskajiem startiem tiek piemērota 12 (divpadsmit) mēnešu** **diskvalifikācija** no pārkāpuma izdarīšanas brīža**.**
3. **Pārkāpumi pret LPF sportistu, treneri, tiesnesi, komandu vai vadību:**
	1. Par rupjībām, necieņas izrādīšanu ar vārdiem vai žestiem pretLPF biedru, biedra kandidātu, komandu, tiesnesi, treneri, sportistu, sacensību organizatoru un LPF vadību sacensību laikā **tiek piemērots rakstisks brīdinājums vai diskvalifikācija uz laiku līdz 3 (trīs) mēnešiem.**
	2. Sacensību laikā žūrija vai sacensību galvenais tiesnesis par neētisku uzvedību no LPF biedra, biedra kandidāta, komandas, sportista, trenera vai līdzjutēju puses **var piemērot diskvalifikāciju no sacensībām visai komandai.**
4. **Sporta veida diskreditēšanas gadījumā:**
	1. Par sporta veida diskreditēšanu sabiedriskā vietā, ar publiskajiem izteikumiem (interneta vidē, preses publikācijās, televīzijas vai radio intervijās) **tiek piemērots rakstisks brīdinājums vai diskvalifikācija uz laiku līdz 6 (sešiem) mēnešiem.**
	2. Par LPF biedra, biedra kandidāta, komandas vai sportista, trenera un tiesneša diskreditēšanu sabiedriskā vietā, publiskajiem izteikumiem (interneta vidē, preses publikācijās, televīzijas vai radio intervijās) **tiek piemērots rakstisks brīdinājums vai diskvalifikācija uz laiku līdz 12 (divpadsmit) mēnešiem.**
	3. ~~Par sportista, trenera un tiesnešu diskreditēšanu sabiedriskā vietā, publiskajiem izteikumiem (interneta vidē, preses publikācijās, televīzijas vai radio intervijās)~~ **~~tiek piemērots rakstisks brīdinājums vai diskvalifikācija uz laiku līdz 24 (divdesmit četriem) mēnešiem.~~**
5. **Sacensību organizēšanas nolikuma pārkāpšanas gadījumā:**
	1. Par nolikuma “Par nomināciju LPF sacensībās” noteikumu pārkāpšanas gadījumu **tiek piemērota diskvalifikācija uz 3 (trīs) sacensībām no pārkāpuma izdarīšanas brīža, kas sevī ietver vienas Latvijas čempionāta sacensības.**

**\_\_\_\_\_\_\_\_\_\_\_\_\_\_\_\_\_\_\_\_\_\_**

 **Andrejs Rožlapa**

 LPF valdes priekšsēdētājs

Pielikums Nr.2

2017. gada 04. marta LPF noteikumiem Nr.1/17

**Latvijas Pauerliftinga Federācijas**

**Disciplinārai komisijai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dzimšanas dati )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (deklarēta dzīvesvieta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (telefona Nr., e-pasta adrese)

**PASKAIDROJUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (gads, datums, mēnesis**)** (vārds, uzvārds, paraksts)